Amerika Qoşma Ştatları

Amerika Qoşma Ştatları (AQŞ) ya da Amerika Birleşken Devletleri (ABD) () – Şimaliy Amerikada büyük ve inkişaflı bir devlet. 50 ştattan ibaret olğan federal cumhuriyet: 48 ştat ve Kolambiya federal bölgesi şarqında Atlantik okean, ğarbında Tınç okean, şimalinde Kanada, cenübinde Meksika arasında buluna, bulardan ğayrı daa eki ştat bar: Alâska ve Havayi. Bundan da ğayrı, AQŞ Virgin adalarınıñ bir qısmına (Amerika Virgin Adaları), Karib deñizindeki Puerto Rikoğa, Tınç okeandaki Şarqiy Samoağa, Guam adasına, Şimaliy Mariana adalarına ve Okeaniyadaki diger adalarğa saiptir. Paytahtı - Vaşington şeeri.